CELEX: 22020D0935
Language: sl
Date: 2019-02-08 00:00:00
Title: Sklep Skupnega odbora EGP št. 16/2019 z dne 8. februarja 2019 o spremembi Priloge IV (Energetika) k Sporazumu EGP [2020/935]

16.7.2020   
               
               
                  SL
               
               
                  Uradni list Evropske unije
               
               
                  L 228/27
               
            
         SKLEP SKUPNEGA ODBORA EGP št. 16/2019
         z dne 8. februarja 2019
         o spremembi Priloge IV (Energetika) k Sporazumu EGP [2020/935]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeni sklep Komisije (EU) 2018/749 z dne 18. maja 2018 o potrditvi poročila Hrvaške, ki vsebuje podatke o tipičnih emisijah toplogrednih plinov iz pridelave kmetijskih surovin, v skladu z Direktivo 2009/28/ES Evropskega parlamenta in Sveta (1) je treba vključiti v Sporazum EGP.
                  
               
                     (2)
                  
                  
                     Prilogo IV k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Za točko 41a (Izvedbeni sklep Komisije (EU) 2017/2356) Priloge IV k Sporazumu EGP se vstavi naslednja točka:
            
                        „41b.
                     
                     
                        
                           32018 D 0749: Izvedbeni sklep Komisije (EU) 2018/749 z dne 18. maja 2018 o potrditvi poročila Hrvaške, ki vsebuje podatke o tipičnih emisijah toplogrednih plinov iz pridelave kmetijskih surovin, v skladu z Direktivo 2009/28/ES Evropskega parlamenta in Sveta (UL L 125, 22.5.2018, str. 12).
                        Ta Sklep se ne uporablja za Lihtenštajn.“
                     
                  
         
            Člen 2
            Besedilo Izvedbenega sklepa (EU) 2018/749 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 9. februarja 2019 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
         
         
            V Bruslju, 8. februarja 2019
            
               
                  Za Skupni odbor EGP
               
               
                  Predsednik
               
               Claude MAERTEN
            
         
         
            (1)  UL L 125, 22.5.2018, str. 12.
         
            (*1)  Navedena ni nobena ustavna zahteva.